La Gineta se troba a man de l'antigo cauz d'o río Xúcar, a lo sur d'a curva de 90° d'ixe río, que se formó por un proceso de captura fluvial que esbarró enta a Mar Mediterrania un antigo afluent d'o Guadiana. L'antiga val d'o río Xúcar se puet veyer dende l'autovía d'Alacant (A-31) car manimenos a suya grant amplaria, no presenta garra cauz visible en o fondón. A pendient ye quasi nula en a zona, y a Manchuela se sulsió fa millons d'anyadas formando-se una cuenca lacustre en o terciario, y encara quedan saladas de tipo residual. O codo de captura enta o mediterranio se formó fa uns dos millons d'anyadas, seguntes Cosme Murillo.